S-144/2021

Mál þetta, sem dómtekið var 5. mars sl., höfðaði lögreglustjórinn á Suðurnesjum með ákæru 18. janúar 202[1] á hendur M-x-x W-x-x, kt. [...], óstaðsettum í hús í Reykjavík, en áður til heimilis að [...], [...], „fyrir brot á umferðarlögum og lögum um ávana- og fíkniefni, semhér segir:

I.

Fyrir umferðarlagabrot, með því að hafa sunnudaginn 7. júní 2020 ekið bifreiðinni [...] af Þjóðbraut og vestur Flugvelli, í Reykjanesbæ, sviptur ökuréttindum og undir áhrifum ávana- og fíkniefna (í blóði mældist amfetamín 95 ng/ml og tetrahýdrókannabínól 17 ng/ml) og því ekki fær um að stjórna bifreiðinni örugglega.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Mál nr. 008-2020-5779

II.

Fíkniefnalagabrot, með því að hafa í vörslum sínum samtals 16,44 gaf maríhúana sem lögregla fann og haldlagði við leit í fatnaði sem ákærða klæddist, í kjölfar afskipta, sbr. ákæruliðar nr. I.

Telst háttsemi þessi varða við 2., sbr. sbr. 5. og 6. gr. laga laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Mál nr. 008-2020-5779

III.

Fyrir umferðarlagabrot, með því að hafa laugardaginn 27. júní 2020 ekið bifreiðinni [...] austur Suðurlandsveg, í Flóa, sviptur ökuréttindum og á 96 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund.

Telst háttsemi þessi varða við 3. mgr. 37. gr. og 1. mgr. 58. gr., allt sbr. 95. gr. umferðarlaga nr. 77/2019.

Mál nr. 313-2020-10376

I V.

Fyrir umferðarlagabrot, með því að hafa laugardaginn 4. júlí 2020 ekið bifreiðinni [...] austur Reykjanesbraut í Vatnsleysustrandarhreppi, sviptur ökuréttindum og undir áhrifum ávana- og fíkniefna (í blóði mældist tetrahýdrókannabínól 17 ng/ml) og því ekki fær um að stjórna bifreiðinni örugglega.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Mál nr. 008-2020-6785

V.

Fíkniefnalagabrot, með því að hafa í vörslum sínum 1 stykki af LSD sem lögregla fann og haldlagði við leit í veski sem ákærða hafði meðferðis, í kjölfar afskipta, sbr. ákæruliðar nr. IV.

Telst háttsemi þessi varða við 2., sbr. sbr. 5. og 6. gr. laga laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Mál nr. 008-2020-6785

VI.

Fyrir fíkniefnalagabrot, með því að hafa þriðjudaginn 14. júlí 2020 haft í vörslum sínum samtals 11 gaf maríhúana og 0,44 gaf tóbaksblönduðum kannabisefnum sem lögregla fann og haldlagði annars vegar við leit í fatnaði ákærða, í kjölfar afskipta á Vitatorgi í Suðurnesjabæ og hins vegar við húsleit að Garðvegi 3 b, Suðurnesjabæ, en fíkniefnin voru ætluð til söludreifingar í ágóðaskyni.

Telst háttsemi þessi varða við 2., sbr. sbr. 5. og 6. gr. laga laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Mál nr. 008-2020-7121

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 1. og 5. mgr. 101. gr. umferðarlaga nr. 77/2019. Þá er þess krafist að gerð verði upptæk með dómi samtals 27,44 gaf maríhúana (ákæruliðir nr. II og VI..), 1 stykki LSD (ákæruliður nr. V.) og 0,44 gaf tóbaksblönduðum kannabisefnum (ákæruliður nr. VI.) samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001. Að auki er þess krafist að gerðir verið upptæk með dómi 1 stk. Samsung fartölva (munanúmer lögreglu 522633) sem lögregla fann og haldlagði (ákæruliður nr. VI.) samkvæmt heimild í 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 auk 69. gr. og 69. gr. a. almennra hegningarlaga nr. 19/1940.“

Ákærði kom fyrir dóminn og viðurkenndi skýlaust brot sín. Taldi dómari ekki ástæðu til að draga í efa að játning hans væri sannleikanum samkvæm, enda samrýmdist hún gögnum málsins. Var því ákveðið að fara með málið að hætti 164. gr. laga nr. 88/2008 um meðferð sakamála og látið nægja að skírskota til ákæru um málsatvik, sbr. 4. mgr. 183. gr. sömu laga. Krefst ákærði vægustu refsingar sem lög leyfa.

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um í ákæru og eru brot hans þar rétt heimfærð til refsiákvæða.

Á kærði er fæddur í janúar [...]. Samkvæmt framlögðu sakavottorði hefur honum alls fjórum sinnum verið gerð sekt frá árinu 2016, í öll skiptin vegna aksturs undir áhrifum ávana- og fíkniefna, en einnig vegna annarra brota á umferðarlögum. Í öll skiptin var hann sviptur ökurétti, síðast til 24 mánaða frá 4. desember 2019 með viðurlagaákvörðun Héraðsdóms Reykjaness 14. desember 2018. Með dómi sama dómstóls 16. mars 2017 var honum dæmdur hegningarauki við sáttir sem hann gekkst undir 24. október 2016, og ber því að líta á þau brot sem hann hefur nú gengist við sem þriðja brot hans vegna aksturs undir áhrifum ávana- og fíkniefna. Að auki hefur hann nú gerst sekur um akstur án ökuréttar, hraðakstur og brot á lögum um ávana- og fíkniefni. Til málsbóta horfir að ákærði gekkst greiðlega við brotum sínum, sbr. 9. tl. 1. mgr. 70. gr. og 9. tl. 1. mgr. 74. gr. almennra hegningarlaga nr. 19/1940. Þá kvaðst ákærði hafa nýlokið vímuefnameðferð og sé hann staðráðinn í að breyta líferni sínu til betri vegar. Að þessu gættu þykir refsing hans hæfilega ákveðin fangelsi í fjóra mánuði, en rétt þykir þó í ljósi ofanritaðs að skilorðsbinda þá refsingu svo sem nánar greinir í dómsorði.

Með vísan til 101. gr. umferðarlaga nr. 77/2019 verður ákærði sviptur ökurétti ævilangt frá 4. desember 2021. Jafnframt verður með vísan til ákvæða í ákæru fallist á upptöku þeirra fíkniefna sem þar greinir, svo og Samsung fartölvu, sem lögreglan fann í fórum ákærða og lagði hald á.

Í samræmi við úrslit málsins og með vísan til 1. mgr. 235. gr. laga nr. 88/2008 um meðferð sakamála verður ákærði loks dæmdur til greiðslu sakarkostnaðar, en þar er um að ræða sakarkostnað lögreglu samkvæmt meðfylgjandi yfirlitum, alls 247.384 krónur. Frekari kostnað leiddi ekki af meðferð málsins.

I-kk-nf E-kk-nf héraðsdómari kvað upp dóminn.

Dómsorð:

Ákærði, M-x-x W-x-x, sæti fangelsi í fjóra mánuði, en fresta skal fullnustu refsingarinnar og hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt frá 4. desember 2021.

Upptækt skal gert í ríkissjóð 27,44 gaf maríhúana, 1 stykki LSD, 0,44 gaf tóbaksblönduðum kannabisefnum og 1 stk. Samsung fartölva.

Ákærði greiði 247.384 krónur í sakarkostnað.

I-kk-nf E-kk-nf